I 1894 ble Friele avløst av Nils Vogt, og han ble i sin tur etterfulgt av C.J. Hambro i 1913. Samme år kom avisen igjen ut i nytt format, og Hambro fortsatte som litteraturanmelder og leder av avisens litteraturavdeling frem til andre verdenskrig, skjønt han ble avløst som sjefredaktør av Olaf Gjærløw i 1920. I 1928 dukket Johan Borgen opp i avisen under signaturen «Mumle Gaasegg». I 1934 tok avisen over prisen Idrettsbladets Gullmedalje og endret navnet til «Morgenbladets gullmedalje». Denne prisen ble etter hvert regnet som en av de mest prestisjefulle prisene i norsk idrett. I 1997 tok over prisen og endret navnet til «Aftenpostens gullmedalje».